Abun tausayi: Karin bayani kan labarin 'yan agajin da aka sace a Sokoto ▷ Legit.ng
Abun tausayi: Karin bayani kan labarin 'yan agajin da aka sace a Sokoto
7 months ago 4488 views by Mustapha Saddiq
A ranar lahadin da ya gabata ne masu garkuwa da mutane sukayi awun gaba da 'yan Agaji 20 wadanda suke dawowa daga taron atisayi da suka gabatar a jihar Kebbi karkashin kungiyar Izalar Jos.
KU KARANTA: Maganganu 7 daBuhari yayi a Uyo
Legit.ng Hausa ta samu cewa har yanzu dai suna hannun masu garkuwa da mutane. Sai dai wata majiyar ta tabbatar mana da cewa masu garkuwa da mutanen sun nemi a basu kudin fansa Naira miliyan talatin (N30m).
A bangare guda kuma a dai-dai lokacin da jagororin kungiyar ta Izala suke ta kokarin hada kudaden da masu garkuwar suka bukata, wasu majiyoyin sun ruwaito cewa 'yan garkuwa da mutanen suna amfani da kayan agajin wadanda suka yi garkuwa da su wajen aiwatar da ayyukan su.
Sheikh Yusuf Sambo, mataimakin shugaban majalisar malamai na kungiyar ya nuna damuwar sa dangane da yanda ayyukan ta'ddanci da rashin tsaro suka yi kamari a kasar nan.
Yace wajibi ne gwamnati ta dau matakin gaggawa don ganin fitintinun rashin zaman lafiya da rashin tsaro sun zo karshe a Nijeriya.
Yanzu-yanzu: Allah ya yiwa Alhaji Shehu Shagari rasuwa